Žlnovité

Žlnovité staršie aj ďatľovité (Picidae) je čeľaď z radu ďatľotvaré.

Ide o malé až stredne veľké vtáky. Väčšina má dva prsty vpredu a dva vzadu. Nie sú veľmi pestrofarební. Často ide o kombináciu dvoch farieb (hnedá, čierna, biela, zelená), pričom samce majú naviac červené alebo žlté sfarbenie hlavy a samice majú hlavu strohšiu alebo bez sfarbenia. Krutohlavy majú obidve pohlavia podobné.

Sú rozšírené celosvetovo okrem Austrálie, Nového Zélandu, Novej Guiney, Madagaskaru, niektorých oceánskych ostrovov a polárnych oblastí.

Ich spôsob života je špecifický. Sú viazaní na lesné porasty, ale žijú aj v púštnych a skalnatých biotopoch (Melanerpes uropygialis si robí hniezda v kaktusoch). Živia sa hlavne hmyzom, ale zbierajú aj ovocie, orechy a miazgu zo stromov. Zobák a dlhý jazyk je prispôsobený na vyberanie potravy z dutín a dierok. Hniezdia v dutinách, ktoré si väčšinou vyrobia a po opustení sú dôležité aj pre ostatné živočíchy. Okrem hlasu komunikujú aj bubnovaním. Sú to monogamné vtáky.

Klasifikácia
 podčeľaď krutohlavorodé (Jynginae)
 podčeľaď ďatlíčkorodé (Picumninae)
 podčeľaď žlnorodé (Picinae)
 (?) podčeľaď Nesoctitinae (podľa Dufort 2016, nie je zaradenie jasné)

Referencie

Iné projekty 

Žlnovité